CSS วิ่งกระฉูด! 5 วันราคาพุ่ง 33% ผลงานปี 64 ฉายแววโตแกร่ง
CSS วิ่งกระฉูด! 5 วันราคาพุ่ง 33% ผลงานปี 64 ฉายแววโตแกร่ง ล่าสุดอยู่ที่ 2.52 บาท บวก 0.14 บาท หรือ 5.88% มูลค่าซื้อขาย 109.85 ล้านบาท
CSS วิ่งกระฉูด! 5 วันราคาพุ่ง 33% ฉายแววปี 64 โตแกร่ง ล่าสุดอยู่ที่ 2.52 บาท บวก 0.14 บาท หรือ 5.88% มูลค่าซื้อขาย 109.85 ล้านบาท
19 ม.ค. 2564

ผู้สื่อข่าวรายงานว่า ราคาหุ้น บริษัท คอมมิวนิเคชั่น แอนด์ ซิสเต็มส์ โซลูชั่น จำกัด (มหาชน) หรือ CSS ล่าสุด ณ เวลา 15.36 น. อยู่ที่ 2.52 บาท บวก 0.14 บาท หรือ 5.88% สูงสุดที่ 2.56 บาท ต่ำสุดที่ 2.42 บาท ด้วยมูลค่าซื้อขาย 109.85 ล้านบาท ทั้งนี้ราคาหุ้น CSS ปรับตัวขึ้นต่อเนื่อง 5 วันติด นับตั้งแต่ราคาหุ้นอยู่ที่ระดับ 1.89 บาท เมื่อวันที่ 13 ม.ค.2564 คิดเป็นการปรับตัวขึ้น 33.33%

โดยก่อนหน้านี้ นายสมพงษ์ กังสวิวัฒน์ ประธานเจ้าหน้าที่บริหาร CSS เปิดเผยว่าบริษัทฯ มั่นใจในศักยภาพการเติบโตของรายได้ และกำไรสุทธิในปี 2564 ของกลุ่มบริษัทฯ จะเติบโตอย่างโดดเด่น เนื่องจากทยอยรับรู้รายได้จากโครงการโรงไฟฟ้าพลังงานแสงอาทิตย์ที่เวียดนาม 100 เมกะวัตต์ และโรงไฟฟ้าพลังน้ำที่ลาว 5 เมกะวัตต์ ที่ดำเนินการจำหน่ายไฟฟ้าเชิงพาณิชย์ (COD) ไปแล้ว
สำหรับแผนการดำเนินธุรกิจของบริษัทในปี 2564 ยังคงมีนโยบายที่จะขยายการลงทุนในธุรกิจพลังงานทั้งในและต่างประเทศอย่างต่อเนื่อง เนื่องจากเล็งเห็นว่าเป็นธุรกิจที่จะสร้างรายได้อย่างสม่ำเสมอและมีความมั่นคงในระยะยาว
ขณะที่ธุรกิจบริการติดตั้งระบบโทรคมนาคมยังได้รับอานิสงส์การลงทุนโครงข่าย 5G ที่สนับสนุนให้เห็นเม็ดเงินลงทุนเข้าสู่ระบบมากขึ้น ทำให้ CSS มีโอกาสได้รับงานใหม่ๆ เพิ่มขึ้นจากลูกค้าหลัก เพื่อต่อยอดรายได้และสร้างฐานธุรกิจให้แข็งแกร่งและมั่นคงต่อไปในอนาคต พร้อมตั้งเป้ารายได้รวมแตะระดับ 3,800 ล้านบาท หรือเติบโต 20%